Politiet fangede to indbrudstyve i nat i Frederikshavn. Den ene måtte fanges med politihund.

Politiet anholdte i aftes ved 22-tiden to unge mænd efter et indbrud i det gamle krisecenter i Frederikshavn. Ifølge Nordjyllands Politi gik der en alarm under indbruddet, og politiet kunne derfor køre til stedet, og anholde de to mænd. Gerningsmændene var henholdsvis 17 og 19 år. De to løb fra stedet med tyvekosterne, da politiet kom. De havde stjålet en del computere og desuden lavet hærværk. Politiet måtte sende en hund efter den ene gerningsmand, da han ikke ville stoppe. De to gerningsmænd skal afhøres senere i dag.